b'\n_START_ARTICLE_\nCastleblayney\n_START_SECTION_\nGeografia\n_START_PARAGRAPH_\nLa vila es troba al cor del t\xc3\xadpic drumlin de l\'Ulster meridional Sud i al marge occidental del Llac Muckno, el llac m\xc3\xa9s gran al comtat de Monaghan. El riu Fane flueix cap a l\'est del llac fins al mar d\'Irlanda a Dundalk al comtat de Louth. Com suggereix el nom irland\xc3\xa8s del llac, "el lloc on els porcs neden", la zona s\'associa a Black Pig\'s Dyke (tamb\xc3\xa9 conegut localment en parts dels comtats de Cavan i Monaghan com el Cuc de la Rasa), antic l\xc3\xadmit de l\'Ulster durant l\'Edat de Ferro.\n_START_SECTION_\nHist\xc3\xb2ria\n_START_PARAGRAPH_\nLa ciutat t\xc3\xa9 el seu origen en la conquesta anglesa de l\'Ulster ga\xc3\xa8lic durant la Guerra dels Nou Anys (1583-1601). El 1611 la corona va expropiar les terres als cabdills MacMahon i les entreg\xc3\xa0 a Sir Edward Blayney de Montgomeryshire (Gal\xc2\xb7les), a qui nomen\xc3\xa0 bar\xc3\xb3 de Monaghan. Hi constru\xc3\xad un castell i va portar colons anglesos i hugonots francesos. La colonitzaci\xc3\xb3, la industrialitzaci\xc3\xb3, el sistema d\'escoles en angl\xc3\xa8s i la Gran Fam Irlandesa van acabar amb la cultura ga\xc3\xa8lica a la zona, tot i que la llengua irlandesa, tot i que alguns ancians encara la parlaven a principis del segle XX. El castell fou utilitzat com a guarnici\xc3\xb3 de l\'Ex\xc3\xa8rcit Brit\xc3\xa0nic durant la Guerra Angloirlandesa.'